Diari Oficial de la Generalitat Valenciana


Sumari del DOGV 9494, del 21-12-2022 (2022/12593)

RESOLUCIÓ de 16 de desembre de 2022, del conseller de Sanitat Universal i Salut Pública, d'adopció de les mesures necessàries per a l'execució i desenvolupament del capítol I del Decret 71/2022 de 27 de maig del consell, pel qual s'adapten les ofertes d'ocupació pública aprovades i pendents de convocatòria, s'executa la Llei 20/2021 de 28 de desembre, de mesures urgents per a la reducció de la temporalitat en l'ocupació pública, i s'aprova l'Oferta d'Ocupació Pública de l'any 2022 en l'àmbit de la Conselleria de Sanitat Universal i Salut Pública
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9494

Data del DOGV
:   21-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/12996


Data del document
:   16-12-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 16 de desembre de 2022, del conseller de Sanitat Universal i Salut Pública, d'adopció de les mesures necessàries per a l'execució i desenvolupament del capítol I del Decret 71/2022 de 27 de maig del consell, pel qual s'adapten les ofertes d'ocupació pública aprovades i pendents de convocatòria, s'executa la Llei 20/2021 de 28 de desembre, de mesures urgents per a la reducció de la temporalitat en l'ocupació pública, i s'aprova l'Oferta d'Ocupació Pública de l'any 2022 en l'àmbit de la Conselleria de Sanitat Universal i Salut Pública [2022/12812]  
  
En data 29 de desembre de 2021 va ser publicada en el Boletin Oficial del Estado, la Llei 20/2021, de 28 de desembre, de mesures urgents per a la reducció de la temporalitat en l'ocupació pública, amb el caràcter de legislació bàsica, dictada a l'empara dels articles 149.1 7a i 18a i 149.1 13a de la Constitució Espanyola.  
Amb la reforma de la legislació bàsica realitzada per aquesta llei, es pretén activar un conjunt de mesures reguladores directament ordenades a atallar l'excessiva temporalitat en l'àmbit de les administracions publiques, unes de caràcter preventiu i altres amb finalitat sancionadora proporcionades i dissuasives.   
En aquesta llei s'estableix com una de les actuacions previstes, l'adopció de mesures per a millorar l'eficiència dels recursos humans reduint els alts nivells de temporalitat i flexibilitzant la seua gestió en les administracions públiques, establint com a objectiu situar la taxa de temporalitat estructural per davall del 8 per cent en el conjunt de les administracions públiques espanyoles, sempre respectant els principis de lliure concurrència, igualtat, mèrit i capacitat.  
Per al compliment d'aquests objectius, l'esmentada llei preveu dos tipus de processos selectius diferents: el regulat en el seu article 2, autoritzant un nova taxa addicional per a l'estabilització de l'ocupació temporal, que inclourà les places de naturalesa estructural, estiguen o no dins de les relacions de llocs de treball o plantilles, dotades pressupostàriament, que hagen estat ocupades de manera temporal o ininterrompudament almenys en els tres anys anteriors a 31 de desembre de 2020, i el procés excepcional d'estabilització d'ocupació temporal de llarga duració regulat en les disposicions addicionals sisena i huitena, que preveuen que les administracions públiques convoquen, amb caràcter extraordinari i per una sola vegada, un procés selectiu pel sistema de concurs previst en l'article 61.6 i 7 del text refós de l'Estatut Bàsic de l'Empleat públic, per a places que, reunint els requisits establits en l'article 2.1, hagueren estat ocupades amb caràcter temporal de manera ininterrompuda amb anterioritat a l'1 de gener de 2016, o estigueren sent ocupades de manera temporal per personal amb una relació d'aquesta naturalesa anterior a l'1 de gener de 2016.  
La mateixa llei exigeix, per a evitar dilacions, que les ofertes d'ocupació relatives als processos d'estabilització derivades de la seua execució s'aproven i publiquen en els respectius diaris oficials abans de l'1 de juny de 2022. Així mateix preveu que la publicació de les convocatòries d'aquests processos selectius haurà de produir-se abans del 31 de desembre de 2022, i s'assenyalarà com a data límit de finalització de tots els processos d'estabilització, abans del 31 de desembre de 2024.   
Per a això, la disposició addicional quarta estableix que les administracions públiques hauran d'assegurar el compliment d'aquests terminis mitjançant l'adopció de mesures apropiades per a un desenvolupament àgil dels processos selectius, com ara reducció de terminis, digitalització de processos o acumulació de proves, entre altres.  
Per part seua, la nova disposició addicional dèsset del text refós de la Llei de l'Estatut Bàsic de l'Empleat Públic, introduïda per l'article 1 de la Llei 20/2021, assenyala que les administracions públiques seran responsables del compliment de les previsions contingudes en aquesta, per al que hauran de promoure, en els seus respectius àmbits, el desenvolupament de criteris d'actuació que permeten assegurar el compliment dels seus objectius, així com una actuació coordinada dels diferents òrgans amb competència en matèria de personal.  
En l'àmbit de les competències d'aquesta conselleria, a fi d'assegurar el compliment de les previsions referenciades en els terminis establits per a això, en data 31 de maig de 2022 va ser publicat en el DOGV el Decret 71/2022, de 27 de maig del Consell, pel qual s'adapten les ofertes d'ocupació pública aprovades i pendents de convocatòria, s'executa la Llei 20/2021, de 28 de desembre, de mesures urgents per a la reducció de la temporalitat en l'ocupació pública i s'aprova l'Oferta d'Ocupació Pública de l'any 2022 en l'àmbit de la Conselleria de Sanitat Universal i Salut Pública, amb una oferta de 8.950 places estatutàries i 221 llocs de funcionaris de gestió sanitària, pel sistema de concurs de mèrits previst per a desenvolupar les disposicions addicionals sisena i huitena i 27 places estatutàries i 7 llocs de funcionaris de gestió sanitària, pel sistema de concurs oposició de l'article 2.  
  
Per a la determinació de les places/llocs a oferir, es va tindre en compte les places estatutàries de plantilla estructural i els llocs de funcionaris de gestió sanitàries inclosos en l'RPT d'aquesta conselleria, que, estant dotats pressupostàriament, estigueren sent ocupats de manera temporal i complien els requisits previstos en la Llei 20/2021. Es va incloure a més les places ocupades per personal laboral indefinit no fix de plantilla, per sentència judicial.  
A fi d'articular mesures per a una coordinació entre les diferents administracions en el desenvolupament d'aquests processos selectius, a fi d'aconseguir una finalitat constitucionalment legítima, com és l'eficàcia de l'Administració, així com l'assoliment de l'objectiu últim de la Llei 20 citada, de situar la taxa de cobertura temporal per davall del huit per cent de les places estructurals, el Ple de la Comissió de Recursos Humans del Sistema Nacional, en la seua reunió del dia 21 d'octubre de 2022 va donar la seua aprovació per unanimitat a l- ?Acord de recomanacions comunes per a l'aplicació del procés d'estabilització derivat de la Llei 20/2021, de 28 de desembre, de mesures urgents per a la reducció de la temporalitat en l'àmbit dels serveis de salut (etapes 2 i 3)?, que aquesta administració ha subscrit i al compliment de la qual es troba compromesa de conformitat amb el que s'estableix en l'article 151 de la Llei 40/2015, d'1 d'octubre, de règim jurídic del sector públic.  
  
Els processos derivats de l'aplicació de la Llei 20/2021 són excepcionals, únics atés que es desenvoluparan per una sola vegada esgotant-se amb la seua resolució, i estan previstos en una norma amb rang legal, per la qual cosa, tal com s'assenyala en el mateix acord, són respectuosos amb les condicions que han de donar-se de conformitat amb la jurisprudència del Tribunal Constitucional.   
Els mandats continguts en la Llei 20/2021 impliquen la necessitat d'escometre les mesures necessàries. Aquestes mesures han de ser escomeses amb caràcter urgent i inajornable, atés el caràcter extraordinari i excepcional de la situació, la naturalesa d'aquests processos i els límits temporals fixats amb caràcter bàsic en aquesta, especialment l'assenyalat per a la publicació de les convocatòries, que haurà de ser abans del 31 de desembre de 2022. En conseqüència, aquesta resolució incorpora les mesures dirigides a l'aplicació de la citada Llei 20/2021, establint la regulació dels processos selectius pel sistema de concurs de mèrits i concurs oposició.   
Així mateix, dona compliment al que s'estableix per la disposició addicional quarta de la Llei, que prescriu que les administracions públiques hauran d'assegurar el compliment del termini establit per a l'execució dels processos selectius mitjançant l'adopció de les mesures apropiades per al desenvolupament àgil dels processos selectius, com ara la reducció de terminis, la digitalització dels processos o l'acumulació de proves en un mateix exercici, entre altres.  
Les mesures contingudes en aquesta resolució pretenen garantir, en l'àmbit de la gestió de recursos humans que correspon a aquesta conselleria, la consecució de la finalitat imposada per la Llei 20/2021, això és, iniciar una senda de reequilibri que aporte credibilitat a l'evolució futura de la temporalitat en l'ocupació pública, per a la consecució de la taxa de cobertura temporal per davall del huit per cent de les places estructurals. Per a això, regula determinats aspectes relatius a aquests processos selectius necessaris per a aconseguir l'estabilització de places, respectant en tot cas els principis de lliure concurrència, igualtat, mèrit i capacitat, establits en la Constitució Espanyola per a l'accés a l'ocupació pública, en els quals s'ha de basar tot procés selectiu.  
  
Alguna de les mesures més rellevants són l'adaptació dels òrgans de selecció a les recomanacions incorporades en l'Acord citat, respectant el principi d'especialitat, la possibilitat de renúncia als drets derivats dels processos i la forma d'actuació en aquests casos per a assegurar la cobertura de totes les places convocades; la necessària reducció de terminis i simplificació de tràmits, els barems aplicables, fórmules de desempat i adjudicació de places.  
Respecte del barem d'aplicació, l'Acord de recomanacions recorda que aquests processos, en tant que extraordinaris, s'esgoten amb la seua resolució. Pel seu caràcter de procés extraordinari a realitzar per una sola vegada amb l'objectiu de reduir la temporalitat, es recomana una ponderació major en els serveis prestats dins d'aquest servei de salut en el qual es presenta en tant que el que es pretén és que l'estabilització d'ocupació tinga com a principal referència l'àmbit territorial de cada servei de salut. Aquesta diferent valoració dels serveis prestats, en tant que es fa recíproca entre els diferents serveis de salut, no ha d'entendre's com a contrària al principi d'igualtat entre els professionals del Sistema Nacional de Salut.  
  
En el mateix sentit, la Resolució d'1 d'abril de 2022, la Secretaria d'Estat de Funció Pública sobre les orientacions per a la posada en marxa dels processos d'estabilització derivats de la Llei 20/2021, de 28 de desembre, estableix en relació amb la valoració de mèrits, que ateses les característiques dels processos d'estabilització, es tindrà en compte majoritàriament l'experiència en el cos, escala, categoria o equivalent de què es tracte, de manera que haurà d'existir una graduació que permeta valorar en major mesura els serveis prestats en la mateixa categoria o cos.  
Pel que fa a quins serveis prestats han de ser valorats, cal prendre en consideració el que s'estableix en l'Acord de recomanacions citat. En aquest s'assenyala que en l'apartat de mèrits professionals s'han de valorar els serveis prestats com a personal estatutari temporal en la categoria convocada. No obstant això, assenyala que, en cas que el Servei de Salut decidisca valorar els serveis en altres categories, es valoren també aquells exercits com a personal estatutari, en coherència amb la finalitat d'aquesta Llei 20/2021, que no és una altra que la d'adoptar mesures excepcionals per a reconduir l'excessiva taxa de temporalitat entre el personal estatutari del Sistema Nacional de Salut (SNS), i no d'altres àmbits o amb altres característiques. A més, amb aquesta mesura es dona visibilitat i justa valoració a l'experiència d'aquells professionals estatutaris fixos que, a través de la figura de la promoció interna temporal, estan exercint temporalment funcions d'altres categories.  
  
Tal com indica la jurisprudència constitucional, el context d'excepcionalitat és el que permet adaptar els criteris de valoració a la consecució dels fins de la Llei 20/2021, i a la necessària homologació de les condicions i homogeneïtzació de les actuacions de totes les administracions convocants en els processos d'estabilització, que exigeix respectar en la mesura que siga possible la literalitat d'aquest acord. Amb això es pretén ser conseqüent amb la finalitat de la mateixa Llei 20/2021: en la seua execució s'ofereixen aquelles places ocupades per personal estatutari o funcionari que complisquen els requisits exigits per a això, a fi d'acabar, entre altres, amb la injusta situació de temporalitat de llarga duració que està patint aquest personal des de fa anys. Aquest personal va adquirir la seua condició d'interí al servei d'una administració pública per procediments de selecció respectuosos amb els principis d'accés al sector públic. Aquesta és la principal diferència que distingeix aquests serveis dels prestats en centres privats concertats o en aquells en els quals es presten en règim de concessió, això és, el sistema d'accés, en uns basats en els principis constitucionals d'igualtat, mèrit, capacitat i publicitat i en els altres en criteris empresarials.  
  
Respecte de l'acreditació dels mèrits inclosos en el barem, l'Administració valorarà d'ofici els mèrits al·legats corresponents als apartats del barem relacionats amb els serveis prestats en centres sanitaris públics gestionats directament pel Sistema Valencià de Salut, els relatius a les titulacions oficials, els justificatius dels cursos convocats per l'Escola Valenciana d'Estudis de la Salut a partir de l'any 2010, i els relatius als processos selectius convocats per la conselleria competent en matèria de Sanitat, havent de ser al·legats en l'autobarem, per a poder ser valorats. Els altres mèrits seran al·legats i acreditats pels participants aportant la documentació justificativa en la forma prevista en els capítols I i III de l'Ordre 2/2020, de 2 de juny, de la Conselleria de Sanitat Universal i Salut Pública, per la qual s'aproven els barems de mèrits d'aplicació a la fase de concurs dels processos selectius, a la provisió a través dels concursos de trasllats i als processos de mobilitat interna, de places de personal estatutari al servei d'institucions sanitàries del Sistema Valencià de Salut.  
  
Atesa la dificultat que suposa l'aportació digital de la documentació justificativa i les limitacions tècniques existents, s'ha establit una limitació a un màxim de 15 documents a aportar per a justificar la resta de les activitats formatives rebudes. Com el màxim a obtindre en l'apartat d'altres mèrits, subapartat d'activitats formatives rebudes, és de 15 punts i que els cursos convocats per l'Escola Valenciana d'Estudis de la Salut (EVES) des de l'any 2010 no han de ser justificats pels participants, el nombre de documents establits es considera suficient per a poder aconseguir, de sobres, el topall d'aquest apartat, tenint en compte que la puntuació del curs inferior en hores valorable és d'1 punt. Amb això es pretén evitar els problemes de col·lapse en els registres i en les aplicacions informàtiques d'aportació de documentació, i s'aconsegueix així una tramitació àgil i eficaç, tal com exigeix la mateixa Llei 20/2021.  
Respecte dels processos selectius dels cossos/escales de funcionaris de gestió sanitària, la normativa en matèria de funció pública té caràcter de subsidiària per al cas que no compten amb normativa específica. En aquest cas no es compta amb aquesta normativa específica ni es va aconseguir un acord al si de la taula sectorial de sanitat, per la qual cosa els seran aplicable els barems inclosos en l'Acord de 5 d'agost de 2022, del Consell, pel qual es ratifica l'acord de la taula sectorial de Funció Pública per al desenvolupament de l'oferta d'ocupació pública per a la reducció de la temporalitat en l'ocupació pública que aprova el Decret 69/2022 de 27 de maig, del Consell. No obstant això, atesa la importància dels serveis que aquest personal ha prestat durant la pandèmia, els períodes compresos entre el 14.03.2020 a 20.06.2020 i del 25.10.2020 al 08.05.2021, els seran valorats al doble del que s'estableix en els apartats a.1 dels barems de mèrits inclosos en els annexos I i II de l'indicat acord.  
Aquesta resolució respon als principis de bona regulació, de necessitat, eficàcia, proporcionalitat, seguretat jurídica, transparència i eficiència, de conformitat amb l'article 129 de la Llei 39/2015, d'1 d'octubre, del procediment administratiu comú de les administracions públiques.  
Els principis de necessitat i eficàcia es compleixen atés que aquestes mesures són les necessàries per a garantir la consecució de l'interés general que pretén la Llei 20/2021, això és, la reducció de la temporalitat en l'ocupació pública dins del termini establit en aquesta, el 31 de desembre de 2024. Sense mesures com ara la reducció de terminis, aprovació d'un barem àgil i valorable informàticament, etc. serà impossible la consecució dels fins de la normativa bàsica. Es proporcional atés que la regulació que conté és totalment imprescindible per a aconseguir els objectius que es pretenen, principalment la reducció de la temporalitat en l'ocupació pública, evitant irregularitats en la contractació temporal.  
  
Aquests processos, com a extraordinaris, s'esgotaran amb la seua resolució, tal com estableix la doctrina del Tribunal Constitucional (STC 12/1999, d'11 de febrer de 1999), de manera que els procediments selectius dissenyats i la posterior fase de provisió de llocs de treball lligada a aquests, es desenvoluparan per una sola i única vegada ja que, una vegada conclosos, els sistemes de provisió i selecció ordinaris que s'utilitzen posteriorment hauran d'ajustar-se a la Llei 55/2003, de 16 de desembre, i a la normativa vigent i pròpia del Sistema Valencià de Salut.  
  
Així mateix, es dona compliment als principis de seguretat jurídica i eficiència, atés que les mesures que conté són congruents amb l'ordenament jurídic i la millor alternativa possible, en contindre la regulació necessària i imprescindible per a la consecució dels objectius assenyalats en la normativa bàsica.  
Per part seua, és respectuosa amb el principi d'igualtat atés que la valoració dels serveis prestats és recíproca entre els diferents serveis de salut, garantint l'aplicació d'aquest principi entre els professionals del Sistema Nacional de Salut.  
Han sigut negociades en les corresponents taules tècniques i en la Taula Sectorial de Sanitat les mesures proposades per a poder convocar, executar i resoldre els processos d'estabilització regulats en el capítol I del Decret 71/2022 de 27 de maig del Consell, pel qual s'adapten les ofertes d'ocupació pública aprovades i pendents de convocatòria, s'executa la Llei 20/2021, de 28 de desembre, de mesures urgents per a la reducció de la temporalitat en l'ocupació pública i s'aprova l'Oferta d'Ocupació Pública de l'any 2022 en l'àmbit de la Conselleria de Sanitat Universal i Salut Pública.   
Aquestes mesures tenen caràcter temporal i extraordinari, produint efectes, exclusivament, per a l'execució i resolució dels processos selectius objecte d'aquesta resolució, sense que tinguen vocació de permanència ni suposen la modificació de la normativa vigent en matèria de selecció i provisió, la qual és de plena aplicació per a tota la resta dels processos d'aquesta naturalesa.  
La disposició addicional primera del Decret 71/2022 citat assenyala que s'autoritza la persona titular de la Conselleria de Sanitat Universal i Salut Pública per a dictar totes aquelles disposicions que requerisquen el seu compliment i execució. És en virtut d'aquesta habilitació que s'aprova aquesta resolució, emmarcada en l'àmbit de l'adopció de les mesures d'agilitació que la Llei 20/2021 exigeix adoptar a les administracions públiques per a assegurar el compliment dels seus objectius.  
  
Amb base al que s'hi ha exposat i de conformitat amb la Llei 5/1983, de 30 de desembre, de Govern Valencià i la disposició addicional primera del Decret 71/2022, de 27 de maig, del Consell, pel qual s'adapten les ofertes d'ocupació pública aprovades i pendents de convocatòria, s'executa la Llei 20/2021, de 28 de desembre, de mesures urgents per a la reducció de la temporalitat en l'ocupació pública i s'aprova l'oferta d'ocupació pública de l'any 2022 en l'àmbit de la Conselleria de Sanitat Universal i Salut Pública, resolc:  
  
Primer. Objecte  
És objecte d'aquesta resolució adoptar les mesures necessàries per a l'aplicació del capítol I del Decret 71/2022 de 27 de maig del Consell, pel qual s'adapten les ofertes d'ocupació pública aprovades i pendents de convocatòria, s'executa la Llei 20/2021, de 28 de desembre, de mesures urgents per a la reducció de la temporalitat en l'ocupació pública i s'aprova l'oferta d'ocupació pública de l'any 2022 en l'àmbit de la Conselleria de Sanitat Universal i Salut Pública, amb la finalitat de donar compliment als objectius i requeriments establits en la Llei 20/2021 de 28 de desembre, de mesures urgents per a la reducció de la temporalitat en l'ocupació pública, dins dels terminis establits en aquesta, a fi de situar la taxa de temporalitat per davall del 8% en data 31 de desembre de 2024.  
  
Segon. Àmbit d'aplicació  
De conformitat amb el que s'estableix en l'Acord de recomanacions comunes per a l'aplicació del procés d'estabilització derivat de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, aquestes mesures seran aplicable a les convocatòries dels processos selectius previstos en el Decret 71/2022, de 28 de desembre, del Consell que es convoquen en aplicació d'aquesta llei, de personal estatutari al servei dels centres sanitaris públics la gestió dels quals correspon a la conselleria amb competència en matèria de sanitat i de personal funcionari per a cossos, escales agrupacions professionals gestionats per la conselleria amb competències en matèria de sanitat i organismes o entitats dependents.  
  
  
Tercer. Criteris generals en relació amb els processos selectius   
1. Aquests processos s'articularan garantint el compliment dels principis de lliure concurrència, igualtat, mèrit, capacitat i publicitat.  
  
2. En el cas de processos selectius coincidents, quant a la categoria o cossos/escales convocades, es tramitarà i resoldrà en primer lloc el concurs de mèrits i posteriorment el concurs oposició.  
  
3. En les convocatòries de concurs oposició, la fase d'oposició, que tindrà caràcter eliminatori, tindrà un valor del 60% i la fase de concurs del 40% de la puntuació final.   
  
Quart. Òrgans de selecció  
1. Els tribunals qualificadors dels processos d'estabilització seran nomenats abans o de manera simultània a l'aprovació de la llista definitiva d'admesos i exclosos, estaran constituïts per un nombre imparell de membres, no inferior a tres, i s'hauran de designar el mateix nombre de membres suplents. Amb la finalitat de complir amb el principi d'especialitat, la majoria dels seus membres haurà de posseir una titulació corresponent a la mateixa àrea de coneixements que l'exigida per a l'ingrés i d'igual o superior nivell acadèmic.  
2. Per a l'execució dels processos selectius d'estabilització que es duguen a terme en aplicació de les disposicions addicionals sisena i huitena de la Llei 20/2021, en aplicació de la disposició transitòria segona del Reial decret llei 12/2022, de 5 de juliol, pel qual es modifica la Llei 55/2003, de 16 de desembre, de l'estatut marc del personal estatutari dels serveis de salut, l'òrgan de selecció podrà ser únic, per subgrups de classificació, per a les diferents categories estatutàries objecte de convocatòria, sense perjudici que puga estar assessorat, si així es necessitara, per especialistes en les corresponents categories. Per tant, en la composició dels tribunals per a aquests processos selectius, els seus membres hauran de tindre una titulació d'igual o superior nivell acadèmic de l'exigida.  
3. Per a realitzar funcions de suport en la valoració dels mèrits, es constituiran òrgan tècnic únic, de caràcter professional, compost per personal empleat públic que desenvolupa les seues funcions en la conselleria amb competències en matèria de sanitat. Per al desenvolupament de les seues funcions comptaran amb suport tècnic i informàtic.  
  
Cinqué. Criteris generals de les convocatòries  
1. No podran participar en els processos derivats de l'execució de la Llei 20/2021 el personal estatutari fix en la mateixa categoria professional o homòloga, e en el seu cas, especialitat en el Sistema Nacional de Salut, o compte amb la condició de personal fix de la categoria/cos o escala convocada, en l'Administració de la Generalitat Valenciana, els organismes i institucions que en depenen o en l'Administració de la resta del Sistema Nacional de Salut.   
2. Aquelles persones adjudicatàries de places que, en el moment de la formalització del nomenament, en tingueren formalitzat un altre en la mateixa categoria professional en un altre servei de salut diferent a aquell en el qual se'ls adjudica la plaça, no podran formalitzar el nou nomenament, d- incomplir el que es preveu en la convocatòria.  
3. Qui exercira ja un altre lloc o activitat en el sector públic i accedisca en virtut d'algun dels processos selectius derivats de la Llei 20/2021, a un nou lloc o plaça del sector públic que resulte incompatible en virtut de la Llei 53/1984, de 26 de desembre, d'incompatibilitats del personal al servei de les administracions públiques, haurà d'optar per un d'aquests, dins del termini de presa de possessió i sempre abans d'aquesta presa de possessió, si falta opció en el termini assenyalat, s'entendrà que opten pel nou lloc/plaça, passant a la situació d'excedència voluntària en el seu lloc /plaça d'origen.   
  
4. A fi d'assegurar la cobertura de les places/llocs convocats en els supòsits de possibles renúncies als drets derivats dels processos selectius, que no reunisquen els requisits establits en la convocatòria, no presentar la documentació dins del termini i en la forma escaient o no produir-se la presa de possessió en la plaça/lloc adjudicat excepte casos de força major degudament acreditada, l'òrgan convocant requerirà la presentació de documentació acreditativa i elecció de places a un major nombre d'aspirants que places/llocs oferits, en un percentatge mínim del 30%, a determinar en la convocatòria, als quals, pel seu ordre de puntuació, els seran proposats els possibles nomenaments derivats de les causes assenyalades en aquest paràgraf. Esgotats els candidats inclosos en el percentatge de reserva, si existiren places/llocs sense cobrir, l'òrgan convocant requerirà la presentació de documentació acreditativa i elecció de places a nous aspirants, en nombre suficient per a cobrir la totalitat de les oferides.  
Per a garantir el dret de tots els participants, s'estableix un termini de cinc dies des de la publicació de la resolució de publicació del llistat definitiu d'adjudicació de places/llocs per a formular les renúncies corresponents. Finalitzat el termini de presa de possessió, el nomenament dels nous aspirants, pel seu ordre de puntuació, es farà en la primera oferta disponible inclosa en el seu llistat d'elecció.   
  
  
Sisé. Reducció de terminis i simplificació de tràmits  
1. Per a l'agilitació d'aquests processos selectius, amb la finalitat de la consecució dels objectius marcats, els terminis d'aplicació seran els següents:  
a) Termini de presentació de la sol·licitud i presentació de documentació justificativa de mèrits: el termini es determinarà en la convocatòria i serà de mínim 15 dies hàbils , a comptar des de l'endemà de la seua publicació en el Diari Oficial de la Generalitat Valenciana o a partir del dia que la mateixa convocatòria establisca.  
b) Termini per a la presentació d'al·legacions a la valoració provisional de mèrits i als resultats provisionals de les proves selectives: 10 dies hàbils a comptar des de l'endemà de publicació de les resolucions corresponents.  
c) Termini per a formular renúncies a les places/llocs adjudicats: 5 dies hàbils des de la publicació de la resolució de publicació del llistat definitiu d'adjudicació de places/llocs.  
d) La resta dels terminis relatius a les convocatòries serà de 10 dies hàbils, a comptar des de l'endemà de la publicació de la resolució corresponent.  
2. Tots els llistats i actes de tràmit relatius a aquests procediments selectius es publicaran en el portal electrònic de la conselleria amb competència en matèria de sanitat. Únicament es publicaran en el DOGV les convocatòries i els nomenaments.  
  
3. Les persones participants en aquests processos selectius d'estabilització d'ocupació temporal estaran obligades a relacionar-se a través de mitjans electrònics en els termes que establisquen les convocatòries.  
4. La presa de possessió de les persones que hagen superat els processos selectius es realitzarà en el dia o termini que, a aquest efecte, s'establisca en la resolució del nomenament.   
5. Les convocatòries dels diferents processos s'agruparan, bé per grups de titulació, bé per tipus de procés selectiu. Els terminis d'inscripció i de presentació de documentació justificativa de mèrits, si escau, es determinaran en la convocatòria.  
  
Seté. Barems d'aplicació als processos selectius  
1. En els barems d'aplicació a la fase concurs dels processos selectius la forma de selecció dels quals siga el concurs oposició, respecte del 40% que correspon a aquesta fase, els serveis prestats suposaran un 70% i els altres mèrits un 30%.  
2. En els processos derivats de la disposició addicional sisena i huitena, respecte dels mèrits a valorar, els serveis prestats suposaran un 70% de la puntuació total i els altres mèrits un 30%.   
3. Els barems d'aplicació seran els establits en l'annex d'aquesta resolució, i en aquests, de conformitat amb les previsions de la Llei 20/2021, es té en compte majoritàriament l'experiència en la categoria professional convocada.   
4. Respecte de l'experiència professional de caràcter temporal adquirida en l'àmbit dels Consorcis Hospitalaris General de València i Provincial de Castelló, atés que aquests comptaran amb els seus processos d'estabilització, la seua valoració, en el seu cas, atendrà el principi de reciprocitat.   
5. Per als processos selectius dels cossos/escales de funcionaris de gestió sanitària, seran aplicable els barems inclosos en l'Acord de 5 d'agost de 2022, del Consell, pel qual es ratifica l'entenimentat de la Taula Sectorial de Funció Pública per al desenvolupament de l'oferta d'ocupació pública per a la reducció de la temporalitat en l'ocupació pública que aprova el Decret 69/2022 de 27 de maig, del Consell (DOGV núm. 9408 de 19.08.2022). No obstant això, els mesos complets treballats en centres públics gestionats directament pel Sistema Valencià de Salut durant els períodes del 14.03.2020 a 20.06.2020 i del 25.10.2020 al 08.05.2021, seran valorats al doble dels establits en els apartats a.1 dels barems de mèrits inclosos en els annexos I i II d'aquest acord.  
  
Huité. Regles generals en relació amb els mèrits computables  
1. Es valoraran els mèrits obtinguts en la data de publicació de la convocatòria del procés en el Diari Oficial de la Generalitat Valenciana, els quals hauran de ser al·legats expressament en l'autobarem.   
2. L'Administració valorarà d'ofici els mèrits al·legats corresponents als apartats del barem relacionats amb els serveis prestats en centres sanitaris públics de l'SVS gestionats directament pel Sistema Valencià de Salut, els relatius a les titulacions oficials, els justificatius dels cursos convocats per l'Escola Valenciana d'Estudis de la Salut a partir de l'any 2010, i els relatius als processos selectius convocats per la conselleria competent en matèria de sanitat. No obstant això, aquests mèrits hauran de ser al·legats pels participants en el seu autobarem, atés que, en cas contrari, no podran ser valorats.   
  
3. Respecte de la resta de mèrits, aquests hauran de ser al·legats i acreditats per les persones participants, havent d'aportar la documentació justificativa en els terminis establits per a això en la mateixa convocatòria.   
4. Per a l'acreditació dels mèrits valorables establits en l'annex d'aquesta resolució, seran aplicables les normes establides en el capítol I i en el capítol III de l'Ordre 2/2020, de 2 de juny, de la Conselleria de Sanitat Universal i Salut Pública, per la qual s'aproven els barems de mèrits d'aplicació a la fase de concurs dels processos selectius, a la provisió a través dels concursos de trasllats i als processos de mobilitat interna, de places de personal estatutari al Servei d'Institucions Sanitàries del Sistema Valencià de Salut.   
  
5. Per a l'acreditació de les activitats formatives que no es valoren d'ofici per part de l'Administració, es podrà presentar un màxim de 15 documents justificatius.   
  
Nové. Criteris de desempat dels processos selectius  
1. Els empats que es produïsquen en els processos selectius desenvolupats mitjançant el concurs extraordinari de mèrits es resoldran, de conformitat amb els següents criteris de desempat, aplicats de manera successiva i en l'ordre següent:  
a) Estar ocupant una plaça en la mateixa categoria a la qual s'accedeix i en el Sistema Valencià de Salut.  
b) La major puntuació obtinguda en els diferents subapartats de l'apartat A/ Mèrits professionals, pel seu ordre.  
c) En cas de persistir l'empat, es tindrà en compte la major puntuació obtinguda en els mèrits inclosos en l'apartat B/ Altres mèrits, pel seu ordre.  
d) En cas de persistir l'empat, es resoldrà en favor de la persona de major edat.  
2. Quan el procés selectiu siga el concurs oposició, els empats que es produïsquen en la puntuació final del procés es dirimiran en favor dels qui compten amb major puntuació en la fase d'oposició. En cas de persistir l'empat, s'aplicaran els criteris de desempat establits en el paràgraf anterior.   
  
Dècim. Procés de concurs de trasllats i adjudicació de places   
1. Per a garantir el compliment de l'obligació de convocar concurs de trasllats amb caràcter previ als processos selectius, permetent, al seu torn, aconseguir els objectius marcats per la Llei 20/2021 en els terminis establits en aquesta, es convocarà un únic concurs de trasllats per categoria/cos/escala, en el qual participarà amb caràcter voluntari el personal fix de la categoria/cos/escala convocada i amb caràcter forçós el personal fix en situació de reingrés a una plaça amb caràcter provisional.  
A aquest personal li serà aplicable, per a l'adjudicació de les places, el sistema de resultes de les places bàsiques vacants que es produïsquen en obtindre el titular nou destí en el citat concurs, les quals s'inclouran de manera automàtica.  
Els empats que es produïsquen entre el personal fix participant d'aquests processos es dirimiran atenent els següents criteris, amb caràcter successiu:  
a) L'empat es resoldrà en favor de la persona que haja obtingut major puntuació en els mèrits inclosos en el barem, segons l'ordre establit en cadascun dels seus apartats i subapartats.  
b) En cas de persistir l'empat, es resoldrà en favor de la persona de més edat.   
En el cas que es preveja que els terminis de tramitació i resolució dels concursos de trasllats fan impossible el compliment dels objectius marcats per la Llei 20/2021, es podran negociar, al si de la Taula Sectorial de Sanitat, amb caràcter extraordinari i temporal, les adequacions necessàries del barem vigent per a aquests processos, les quals s'inclouran en les corresponents convocatòries. Per aquesta mateixa justificació, a aquest procés li seran aplicable els terminis establits en l'article 6 d'aquesta resolució.  
L'adjudicació de les places entre el personal fix que participe es realitzarà per l'ordre de puntuació resultat del barem que li siga aplicable.  
2. Després de la finalització de tots els processos selectius corresponents a les OPE dels anys 2017, 2018, estabilització de 2019 i els convocats en execució del capítol I del Decret 71/2022, una vegada resolt el concurs de trasllats per categoria/cos/escala previst en l'apartat anterior, es convocarà un únic procés en el qual participaran amb caràcter forçós tots els candidats que hagen superat els diferents processos selectius referenciats.   
En l'adjudicació de les places/llocs en execució d'aquest procés, se seguirà l'ordre de prelació següent, per l'ordre de puntuació obtingut en el procés selectiu corresponent:   
a) Opositors que hagen superat els processos selectius derivats de les OPE dels anys 2017, 2018 i estabilització de 2019, ja convocats a la data de publicació de la Llei 20/2021.  
b) Opositors que hagen superat el concurs de mèrits extraordinari previst en les disposicions addicionals sisena i huitena de la Llei 20/2021.  
c) Opositors que hagen superat els processos de concurs oposició convocats en execució de l'article 2.1 de la Llei 20/2021.  
En el supòsit d'opositors que hagen superat diversos dels processos selectius, per a l'adjudicació de plaça únicament es tindrà en compte un d'aquests, que serà el primer que corresponga en aplicació de la prelació establida en l'apartat anterior.  
  
Onze. Comissions de servei després de superació dels processos selectius.  
Una vegada finalitzats els processos selectius amb les preses de possessió corresponents, no seran tramitades, amb caràcter general, comissions de serveis entre els diferents serveis de salut fins transcorreguts almenys dos anys, des de la data de finalització d'aquests, excepte situacions extraordinàries o circumstàncies de la persona que així ho requerisca per causes relacionades amb la seua seguretat o integritat personal, que estiguen previstes expressament en cadascuna de les convocatòries.  
  
Dotze. Incidència pressupostària  
De conformitat amb el que s'estableix en l'article 2.5 de la Llei 20/2021, de la resolució dels processos als quals li són aplicable no es deriva increment de despesa i d'efectius.   
  
Tretzé. Eficàcia i vigència   
1. Aquesta resolució serà objecte de publicació desplegant la seua eficàcia des de l'endemà de la seua publicació en el Diari Oficial de la Generalitat Valenciana.  
2. Una vegada publicada, produirà efectes fins a la total execució i resolució de tots els processos selectius convocats en execució del capítol I del Decret 71/2022, de 27 de maig del Consell, pel qual s'adapten les ofertes d'ocupació pública aprovades i pendents de convocatòria, s'executa la Llei 20/2021, de 28 de desembre, de mesures urgents per a la reducció de la temporalitat en l'ocupació pública i s'aprova l'oferta d'ocupació pública de l'any 2022 en l'àmbit de la Conselleria de Sanitat Universal i Salut Pública, així com d'aquells processos de provisió i adjudicació de places necessaris per a la consecució dels fins imposats per la Llei 20/2021 citada.   
  
Aquesta resolució posa fi a la via administrativa podent interposar-se recurs contenciós administratiu en el termini de dos mesos, comptats des de l'endemà de la seua notificació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que s'estableix en els articles 10.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o recurs potestatiu de reposició davant el mateix òrgan que va dictar l'acte, en el termini d'un mes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que puga interposar-se qualsevol altre recurs dels previstos en la legislació vigent.   
  
València, 16 de desembre de 2022. El conseller de Sanitat Universal i Salut Pública: Miguel Mínguez Pérez.  
  
  
ANNEX I  
Barem per als processos selectius places estatutàries  
  
A/ Mèrits professionals: màxim 70 punts   
1) Serveis prestats com a personal estatutari temporal en places de la categoria professional i en el seu cas especialitat a la qual s'accedeix, en l'àmbit dels centres sanitaris públics de gestió directa, dependents del Sistema Valencià de Salut, 0.30 per mes complet treballat, fins a un màxim de 70 punts   
Els mesos complets treballats en centres sanitaris públics gestionats directament per l'SVS durant els períodes del 14.03.2020 a 20.06.2020 i del 25.10.2020 al 08.05.2021 seran puntuats a 0.60 per mes treballat.  
  
2) Serveis prestats com a personal estatutari en places de categoria professional diferent a la convocada, en l'àmbit dels centres sanitaris públics de gestió directa, dependents del Sistema Valencià de Salut, 0.16 per mes complet treballat, fins a un màxim de 14 punts  
  
Els mesos complets treballats en centres sanitaris públics gestionats directament per l'SVS durant els períodes del 14.03.2020 a 20.06.2020 i del 25.10.2020 al 08.05.2021 seran puntuats a 0.32 per mes treballat.  
  
3) Serveis prestats com a personal estatutari temporal en l'àmbit dels centres sanitaris públics de gestió directa d'altres serveis de salut diferents al Servei Valencià de Salut, en la mateixa categoria professional i, en el seu cas, especialitat: 0.20 per mes treballat fins a un màxim de 46 punts.   
En el supòsit de reciprocitat, entesa com la inclusió, en els barems de mèrits a valorar en els processos selectius derivats de la Llei 20/2021, convocats pels consorcis hospitalaris, dels serveis prestats de caràcter temporal com a personal estatutari en centres sanitaris públics gestionats directament per l'SVS, en aquest apartat seran també valorats els serveis prestats de caràcter temporal, en l'àmbit dels Consorcis Hospitalaris General de València i Provincial de Castelló, en la mateixa categoria professional o homòloga en què es participa.  
  
4) Serveis prestats com a personal estatutari en l'àmbit dels centres sanitaris públics de gestió directa en altres serveis de salut diferents al Servei Valencià de Salut, en categoria professional i, en el seu cas, especialitat diferent a la convocada, fins a un màxim de 8.4 punts: 0.10 per mes complet treballat.  
En el supòsit de reciprocitat, entesa de conformitat amb el que s'estableix en l'apartat anterior, en aquest apartat seran també valorats els serveis prestats de caràcter temporal, en l'àmbit dels Consorcis hospitalaris General de València i Provincial de Castelló en diferent categoria professional o homòloga a aquella en la qual es participa.  
  
  
B/ Altres mèrits: màxim 30 punts:   
1. Valencià: màxim de 15 punts:  
Coneixement oral o A2: 11  
Grau elemental o B1: 12  
Nivell B2: 13  
Grau mitjà o C1: 14  
Grau superior o C2: 15  
2. Superació de la fase d'oposició d'un procés selectiu de la mateixa categoria o especialitat, oferida per la Conselleria de Sanitat Universal i Salut Pública en els últims 10 anys immediats anteriors a la convocatòria: 5 punts (si/no).   
3. Altres activitats formatives de la mateixa classificació estatutària (sanitària o de gestió i serveis) de la convocada, fins a un màxim de 15 punts en el total dels dos subapartats:  
3.1) Activitats formatives rebudes, de la mateixa classificació estatutària (sanitària o de gestió i serveis), incloses en el marc dels plans de formació contínua i continuada de l'Escola Valenciana de Salut o una altra entitat pública equivalent de la resta del Sistema Nacional de Salut o acreditades per la Comissió de Formació Continuada de les professions sanitàries, d'acord amb l'escala següent:  
- Per cada curs de 100 o més hores: 5 punts.  
- Per cada curs de 50 o més hores: 3 punts.  
- Per cada curs de 25 o més hores: 2 punts.  
- Per cada curs de 15 o més hores: 1 punt.  
Per a l'acreditació d'aquest apartat no serà necessari aportar la documentació justificativa dels cursos realitzats inclosos en els plans de formació contínua i continuada de l'EVES des de l'any 2010. Per a la valoració de la resta de cursos, això és, de l'EVES anteriors a aquest any o d'altres entitats públiques equivalents de la resta de l'SNS, o els acreditats per la comissió de formació contínua de les professions sanitàries, es podrà presentar un màxim de 15 documents justificatius.   
  
Per als cursos acreditats en crèdits, s'aplicarà el que es disposa en l'article 9.4 de l'Ordre 2/2020, de 2 de juny, de la Conselleria de Sanitat Universal i Salut Pública, per la qual s'aproven els barems de mèrits d'aplicació a la fase de concurs dels processos selectius, a la provisió a través dels concursos de trasllats i als processos de mobilitat interna, de places de personal estatutari al servei d'institucions sanitàries del Sistema Valencià de Salut.  
3.2) Segons grup de titulació:  
Per als grups de titulació A1 i A2:   
Disposar d'altre grau universitari oficial igual o superior a l'exigit en la convocatòria, màster universitari oficial, una altra especialitat diferent a la requerida d'aquest o superior nivell o un doctorat, tot això dins de la mateixa classificació estatutària que la categoria convocada (sanitària o de gestió i serveis), segons l'escala següent:  
- Per cada màster universitari oficial: 5 punts.  
- Per cada grau universitari oficial igual o superior a l'exigit en la convocatòria: 7 punts.  
- Per cada especialitat diferent a la requerida del mateix o nivell superior: 9 punts.  
- Per tesi doctoral 14 punts o 15 si és amb qualificació cum laude.   
  
Per a la resta dels grups de titulació:  
Disposar d'una altra titulació oficial igual o superior a l'exigida en la convocatòria dins de la mateixa classificació estatutària que la categoria convocada: 5 punts per cadascuna.